**OBRAZLOŽENJE**

**I PRAVNA OSNOVA ZA DONOŠENJE AKTA**

Pravna osnova za donošenje akta sadržana je u članku 15. stavku 1. Zakona o zaštiti od požara („Narodne novine“ broj 92/10 i 114/22), članku 48. stavku 1. alineji 2. i 3. Zakona o sustavu civilne zaštite („Narodne novine“ broj 82/15, 118/18, 31/20, 20/21 i 114/22), članku 7. Odluke o planu, programu i načinu upoznavanja s opasnostima od požara i ostalih rizika za područje Grada Pula – Pola (Službene novine – Bollettino ufficiale Pula – Pola broj 07/24) i članku 61. Statuta Grada Pula - Pola (Službene novine – Bollettino ufficiale Pula – Pola broj 7/09, 16/09, 12/11, 01/13, 2/18, 2/20, 4/21, i 5/21-pročišćeni tekst).

**II RAZLOZI ZA DONOŠENJE AKTA**

Člankom 15. stavkom 1. Zakona o zaštiti od požara propisano je kako svatko ima pravo i obvezu biti upoznat s opasnostima od požara na mjestu gdje boravi ili radi. Člankom 48. stavkom 1. alinejom 2. i 3. Zakona o sustavu civilne zaštite propisane su preventivne aktivnosti u sustavu civilne zaštite koje obuhvaćaju jačanje svijesti građana, ranjivih i posebnih ciljanih društvenih skupina o opasnostima i mjerama za zaštitu te korištenje broja 112, kao i odgoj i obrazovanje djece o specifičnim sadržajima na temelju postojećih ili posebnih programa.

Predloženim aktom propisuje se obveza informiranja stanovništva o učinkovitoj zaštiti osoba i imovine ugroženih od požara, potresa, epidemija ili pandemija, ekstremnih temperatura, tehničko-tehnoloških nesreća s opasnim tvarima, poplavama i ostalim pojavama koje ugrožavaju stanovništvo, životinje, materijalna i kulturna dobara te okoliš.

Ovim prijedlogom akta također je propisano tko provodi navedenu edukaciju, mjesto izvođenja i metode edukacije, oblike rada i tipove edukacijskog sata. Zaključno je određeno kako će na temelju ovog prijedloga akta Gradonačelnik Grada Pula – Pola donijeti Program upoznavanja stanovništva s opasnostima od požara i ostalih rizika za područje Grada Pula – Pola u roku od 2 mjeseca od dana stupanja na snagu ovog prijedloga akta, s kojim će se predvidjeti količina potrebne edukacije, konkretan sadržaj, mjere i zadatke koji će se u njemu obrađivati.

Sukladno članku 11. Zakona o pravu na pristup informacijama („Narodne novine“ broj 25/13, 85/15 i 69/22), Grad Pula-Pola provesti će savjetovanje sa zainteresiranom javnošću s ciljem upoznavanja šire javnosti te pribavljanja mišljenja, primjedbi i prijedloga o prijedlogu ovog akta.

**III PRIJEDLOG AKTA**

Tekst prijedloga akta dostavlja se u prilogu.

**IV PROCJENA POTREBNIH FINANCIJSKIH SREDSTAVA ZA PROVEDBU AKTA**

Za provedbu ovog akta osigurati će se financijska sredstva u Proračunu Grada Pula-Pola.

**p.o. PROČELNICA**

**Andrea Peruško, univ. mag. oec.**